მაკიივკა
მაკიივკა, მაკეევკა (უკრ. Макіївка) — ქალაქი აღმოსავლეთ უკრაინაში, დონეცკის ოლქში, 25 კილომეტრი ოლქის დედაქალაქ დონეცკიდან. 2001 წლის აღწერით ქალაქის მოსახლეობა 389,589-ია, აქედან 178,475 (46 %) კაცია, ხოლო 211,114 (54 %) ქალი. ქალაქს ქვეყანაში უმნიშვნელოვანესი ადგილი უჭირავს ფოლადისა და ქვანახშირის წარმოებაში. დონეცკი და მაკიივკა ისე ახლო არის ერთმანეთთან, რომ ძნელია თქმა სად მთავრდება ერთი ქალაქი და იწყება მეორე.